Datele operative referitoare la mişcarea naturală a populaţiei evidenţiază o evoluţie nefavorabilă a fenomenelor demografice la nivelul judeţului în anul 2023, a anunțat, recent, conducerea Direcției Județene de Statistică Mureș, prin intermediul unui comunicat de presă.
"Numărul născuţilor-vii a scăzut cu 644 faţă de anul 2022 (4.676 de născuţi-vii în anul 2023 faţă de 5.320 în anul 2022). Totuși, se observă o ușoară descreștere a numărului decedaţilor care a scăzut de la 7.716 de persoane în anul 2022 la 6.671 în anul 2023 (minus 1.045 de persoane). Acest lucru face ca tendinţa negativă a sporului natural al populaţiei să se manifeste și în anul 2023; dacă în anul 2022 sporul natural a fost de minus 2.396 de persoane, în anul 2023 valoarea acestuia a fost de minus 1.995 de persoane", se precizează în comunicat.
(Redacția / Foto: https://www.freepik.com/ )